زين الدين زيدان كان لاعب كورة قدم فرنساوى من اصول جزايريه. اتولد فى مرسيليا فى فرنسا فى 23 يونيه سنة 1972 لعيله مهاجره من الجزاير, فاز بكاس العالم لكورة القدم و كاس امم اوروبا و فاز باحسن لاعب كوره قدم فى العالم 3 مرات و اتصوت ليه احسن لاعب فى اخر خمسين سنه فى اوروبا. انهى حياته الكرويه فى منتخب فرنسا بنطح اللاعب ايطالي ماركو ميترازى Marco Materazzi براسه فى صدره بعنف فى نهائى بطولة العالم بين فرنسا و ايطاليا فطرده الحكم من مباراة بكارت احمر و فازت ايطاليا بالبطوله. زيدان لعب فى المنتخب الفرنساوى بصفته مواطن فرنساوى مولود فى فرنسا. اول ماتش لزيدان كان قدام منتخب التشيك فى سنة 94 و المنتخب الفرنساوى كان مغلوب بس قدر يجيب جونين.